
1. [bookmark: _Toc15288873]VISPĀRĒJA INFORMĀCIJA


	Teritorija, objekts
	Infekciju slimību un plaušu veselības ārstniecības korpusa izbūve

	Objekta adrese
	Hipokrāta ielā 2, Rīga

	Zemes vienības kadastra apzīmējums
	0100 122 2078 

	Pasūtītājs,
Nekustamā īpašuma īpašnieks un apsaimniekotājs
	SIA „Rīgas Austrumu klīniskā universitātes slimnīca”
Reģ. Nr. LV 40003951628

	Pasūtītāja adrese, e- pasts
	Hipokrāta iela 2, Rīga, LV-1038, Latvija, aslimnica@aslimnica.lv

	Būvdarbu veids
	Jauna ārstniecības korpusa uz austrumiem no stacionāra Gaiļezers pārbūve (projektēšana, autoruzraudzība un būvdarbi) ar pievienojumiem citām ēkām, kā arī teritorijas labiekārtojums

	Būves grupa
	3.grupas būve

	Ēkas galvenais lietošanas veids
	Veselības aprūpes ēka

	Objekta un esošās situācijas raksturojums
	
· Būvniecība jaunam infekciju slimību un plaušu veselības ārstniecības korpusam ar savienojumiem  ar stacionāru Gaiļezers (3 līmeņos – tunelis, 1.stāva savienojums un trīs 2.stāva virszemes savienojumi), piebraucamo ceļu, stāvvietu, kas sevī ietver arī būves demontāžu, kā arī labiekārtojums;
· Izstrādāts ēkas un teritorijas detalizēts būvprojekts minimālā, kas 06/09/2024 BIS sistēmā iesniegts Rīgas pilsētas būvvaldē būvatļaujas ar projektēšanas nosacījumiem saņemšanai.
· 2024.gada 22.maijā izsludināts iepirkums Jaunā ārstniecības korpusa Hipokrāta ielas teritorijā izbūve (projektēšana, autoruzraudzība un būvdarbi) ID Nr. RAKUS 2024/55K/ERAF slēgta konkursa veidā par apvienoto “projektē un būvē” pakalpojumu, kura ietvaros ir izstrādājama Objekta būvniecības projektēšanas dokumentācija atbilstoši šī iepirkuma Tehniskajā specifikācijā  (turpmāk tekstā – TS) un tās pielikumos noteiktajam. Būvprojekti saskaņojami Rīgas valstspilsētas Pilsētas attīstības departamentā – turpmāk tekstā RD PAD) atbilstoši saistošajos normatīvajos aktos noteiktajai kārtībai. 
Pasūtītājs norāda, ka Pretendentiem sagatavojot piedāvājumu ir jāņem vērā iepriekš Pasūtītāja sagatavotā dokumentācija (Būvprojekts minimālā sastāvā un tā pielikumi), kurai ir ierobežota pieejamība. Pretendentiem ir jāiesniedz Pieteikums dokumentācijas saņemšanai. 
Tā saņemšanai piegādātājam ir jāiesniedz konfidencialitātes apliecinājums atbilstoši paraugam nolikuma xx.pielikumā, nosūtot to nolikuma xxx. punktā norādītajai kontaktpersonai, norādot piegādātāja oficiālo e-pasta adresi saziņai, uz kuru pasūtītājs nosūtīs interneta vietnes adresi piekļuvei dokumentācijai. Iepazīstoties ar dokumentāciju pretendentam būs pieejami un/vai tiks nodoti nekustamo īpašumu īpašnieku personas dati (piemēram, vārds un uzvārds, tālruņa numurs un e-pasta adrese). Pretendents ir atbildīgs par saņemto personas datu apstrādi un apliecina, ka apstrāde notiks, ievērojot spēkā esošo normatīvo aktu prasības personas datu aizsardzības jomā tikai šā iepirkuma piedāvājuma sagatavošanai paredzētajiem mērķiem un tam nepieciešamajā apjomā. Gadījumā, ja piedāvājums netiek iesniegts, vai tas netiek atzīts par atbilstošu šā konkursa nolikumam, pretendents apņemas pārtraukt saņemto personas datu apstrādi. Izstrādātā dokumentācija ir autortiesību subjekts un nav izsniedzams citām pusēm.
· 
· Plānotais būvdarbu, projektēšanas darbu uzraudzības, būvuzraudzības un ekspertīzes periods no līguma noslēgšanas līdz  2026.gada 1.jūnijam.
· Plānotais izbūvēto sistēmu un iekārtu ieregulēšanas laiks līdz 2026.gada 31.augustam;


	Uzdevums
	1. Veikt Objekta projektēšanas darbu uzraudzību.
2. Veikt izstrādāto Būvprojektu ekspertīzi atbilstoši normatīvajos aktos noteiktajai kārtībai.
3. Veikt visu darbu būvuzraudzību atbilstoši izstrādātajiem Būvprojektiem un procesu reglamentējošiem normatīvajiem aktiem.
4. Veikt Objekta apsekošanu 12 (divpadsmit) mēnešus pēc Objekta nodošanas ekspluatācijā. Apsekojumu veikt 1 (vienu) reizi mēnesī, nodrošināt konstatēto defektu novēršanas uzraudzību.
5. Nodrošināt Pasūtītāja interešu pārstāvību Būvprojekta izstrādes laikā un būvdarbu veikšanas procesā.
6. Veikt ēku ekspertīzi, atbilstoši Vispārīgo būvnoteikumu 61.punktam.

	Darbu izpildes termiņš
	· Plānotais projektēšanas, būvdarbu un būvuzraudzības periods no  Līguma noslēgšanas līdz 2026.gada 1.jūnijam.
· Plānotais izbūvēto sistēmu un iekārtu ieregulēšanas laiks 2026.gada 31.augusts.
Defektu novēršanas uzraudzība 12 (divpadsmit) mēnešus pēc būvdarbu nodošanas (Gala akta parakstīšanas). Gadījumā, ja būvniecības darbu kopējais ilgums pagarinās, attiecīgi pagarinās uzraudzības darbu termiņš, izskatot jautājumu papildu samaksu.
Gadījumā, ja no būvuzņēmēja vai būvuzrauga neatkarīgu iemeslu dēļ palielinās būvdarbu apjoms, attiecīgi tiek palielināts samaksas apjoms proporcionāli apjomam.


	Projekta mērķis
	Būvniecības ieceres mērķis ir centralizēti koncentrēt RAKUS pakalpojumus Hipokrāta ielā 2, uz teritoriju pārvietojot RAKUS stacionārus – Latvijas Infektoloģijas centrs un Tuberkulozes plaušu slimību centrs, kas šobrīd ir izvietotas citviet pilsētā. Lai to īstenotu, būvniecības iecerē paredzēta jauna 4 stāvus augsta RAKUS infekciju slimību korpusa būvniecība teritorijas austrumu daļā. Projektējamam korpusam paredzēti savienojumi vairākos līmeņos ar esošām stacionāra ēkām, tādējādi nodrošinot saikni ar esošo RAKUS medicīnas infrastruktūru un organizējot nodalītas lietotāju plūsmas. Būvniecības ieceres ietvaros pārveidota arī kompleksa saimnieciskās loģistikas sistēma, plānojot izbūvēt loģistikas ēku teritorijas dienvidu daļā.
2. 2023.gada 21.martā noslēgts līgums ar Somijas arhitektu biroju AW2 Architects Oy par detalizēta Būvprojekta minimālā sastāvā izstrādi.
3. Izstrādāts ēkas un teritorijas detalizēts Būvprojekts minimālā sastāvā, t.sk. BIM modeļi, sadalīts kārtās, kas 2024.gada 6.septembrī BIS sistēmā iesniegts Rīgas domes Pilsētas attīstības departamentā būvatļaujas ar projektēšanas nosacījumiem saņemšanai (BIS būvniecības lietas numurs BIS-BL-759701-108542).

	






Informācija par Objekta atjaunošanas, pārbūves un izbūves darbu būvniecības posmiem







	Būvniecības iecere sadalīta šādās būvniecības kārtās:
I. kārta - Infekciju slimību korpusa Dienvidu daļa, loģistikas ēka, Austrumu ceļa veloceliņš, brauktuve.
- Objekta daļa - 1.bloks un 2.bloks;
- ārējo inženiertīklu pārbūve Objekta funkcionalitātes nodrošināšanai;
- Objekta 1. un 2. bloka savienojumi ar esošajiem RAKUS korpusiem;
- loģistikas ēka;
- Objekta daļas (1.bloks, 2.bloks un loģistikas ēka) teritorijas labiekārtojums, tajā skaitā – savienojums ar esošo saglabājamo teritorijas labiekārtojumu;
- 1.kārtas perimetrālo ceļu un brauktuves, veidojot savienojumus ar saglabājamajām esošajām brauktuvēm, gājēju zonām, izbūve;
- jauno plānoto ielu teritorijas austrumos ar pieslēgumu pie pilsētas ielas bez nosaukuma, kas atrodas zemesgabala dienvidos, izbūve;
- projektēta labiekārtojuma un personāla autostāvvietas stacionāra ēkas iekšpagalmos, sasaiste;
- labiekārtojuma gar plānotās jaunās piebūves galveno fasādi, ietverot ēkas galvenās ieejas priekšlaukumu izbūve;
- veloceliņu un gājēju celiņu gar jauno ielu meža pusē ar atbalsta sienu līmeņa starpību sakārtošanai, izbūve.

II. kārta - Dienvidu ceļa stāvlaukums:
- inženierkomunikāciju un apmeklētāju un darbinieku autotransporta stāvlaukuma izbūve teritorijas dienvidu – dienvidaustrumu pusē;
- esošo ēku (kad. apzīm. 01001222078, lit_019 un 01001222078, lit_029) un citu būvju demontāža iepriekšminēto darbu veikšanai.

III. kārta - Infekciju slimību korpusa Ziemeļu daļa:
- Objekta daļa - 3.bloks un 4.bloks, savienojums ar esošā stacionāra “Gaiļezers” 9. korpusu;
- Objekta daļas (3.bloks un 4.bloks) teritorijas labiekārtojums;
- automašīnu stāvvieta personālam un transformatora apakšstacijas nepieciešamās jaudas nodrošināšanai.

	Izmaksu piedāvājums
	Izmaksu piedāvājums ir sagatavojams visām iepriekš noteiktajām būvniecības kārtām un būvprojektam kopumā, norādot būvprojektu un būvniecības kārtu uzraudzības darbu izmaksas (tajā skaitā – attiecīgās projektēšanas darbu izmaksas un ekspertīzes izmaksas, ja būvprojekti un kārtas realizējamas atbilstoši izstrādātājiem būvprojektiem un visu būvprojektu un kārtu izmaksas kopsummā. 
! Informācija izmaksu piedāvājuma sagatavošanai tiks pievienota iepirkuma procedūras laikā 

	
Līguma slēgšana
	Līgums par būvprojekta izstrādes uzraudzību, būvprojekta ekspertīzi un būvdarbu veikšanu tiek slēgts par uzraudzības darbu apjomu, kas atbilst Būvuzņēmēja līgumā noteiktajam veicamo darbu apjomam.

	Īpašie nosacījumi
	BIM prasības skatīt xxx.pielikumā. 

2. VISPĀRĒJĀS PRASĪBAS PROJEKTĒŠANAS DARBU UZRAUDZĪBAS, EKSPERTĪZES VEIKŠANAS UN BŪVUZRAUDZĪBAS IEPIRKUMA
PIEDĀVĀJUMA SAGATAVOŠANAI
2.1. Sagatavojot piedāvājumu, Pretendenta pienākums ir:
2.1.1 iepazīties pilnībā ar visu dokumentāciju, kas attiecināma uz šī iepirkuma priekšmetu. Dokumentācija pieejama Pasūtītāja norādītajā Trimble Connect vietnē, Pretendentam aizpildot konfidencialitātes apliecinājumu;
2.1.2. apzināt visus iespējamos riskus, kas varētu rasties projektēšanas un būvniecības procesā;
2.1.3. apsekot un novērtēt būvniecības vietu un tai pieguļošās teritorijas;
2.1.4. ja nepieciešams, Objektu apmeklēt vairākas reizes un veikt atkārtotu apsekošanu, lai precizētu maksimāli visu piedāvājuma sagatavošanai nepieciešamo informāciju atbilstoši šī iepirkuma Tehniskās specifikācijas un Slēgta konkursa Tehniskās specifikācijas prasībām.
2.2. Pretendentam jāpiesaista tādi atbildīgie speciālisti un darbu veicēji, lai pilnībā tiktu nodrošināta šajā iepirkumā noteikto darbu kvalitatīva izpilde un visu Pasūtītāja prasību izpilde.

3. PAKALPOJUMA SNIEGŠANAS LAIKS
BŪVDARBU TERMIŅŠ – PROGNOZĒTAIS UZRAUDZĪBAS DARBU LAIKS
3.1. Izpildītājam ir jāveic būvprojekta izstrādes uzraudzība, Būvprojekta ekspertīze un būvdarbu uzraudzība, Būvuzņēmēja līguma darbības laikā - no šī līguma ar Būvuzņēmēju noslēgšanas dienas līdz darbu nodošanai ekspluatācijā, tajā skaitā, laiks iekārtu ieregulēšanai. 
3.2. Kopējais darbu izpildes termiņš un starptermiņi tiek noteikti saskaņā ar Būvuzņēmēja līgumā un tā pielikumā Darbu izpildes grafiks noteikto.

4. PAMATPRASĪBAS PROJEKTĒŠANAS UZRAUDZĪBAI
4.1. Projektēšanas uzraudzības uzdevums, pienākumi būvprojekta izstrādes laikā:
4.1.1. Veikt Būvprojektu izstrādes uzraudzību, to risinājumu izvērtēšanu un konsultēt Pasūtītāju Būvprojektu izstrādes laikā par to atbilstību slēgta konkursa “Jaunā ārstniecības korpusa Hipokrāta ielas teritorijā izbūve (projektēšana, autoruzraudzība un būvdarbi)” ID Nr. RAKUS 2024/55K/ERAF nolikumam, minētā konkursa rezultātā Pasūtītāja un Būvuzņēmēja noslēgtajam projektēšanas un būvdarbu līgumam, turpmāk - PBL, budžetam un normatīvajiem aktiem. PBL ietvaros veicamie projektēšanas pakalpojumi un būvdarbi - viss kopā turpmāk - Darbi.
4.2. Izpildītājam ir jāizvērtē Pasūtītāja Tehniskā specifikācija, Izpētes un cita detalizēta būvprojekta minimālā sastāvā projektēšanas dokumentācija. 
4.3. Izpildītājam, veicot savus pienākumus, jāvadās no projektēšanas un būvdarbu līgumā noteiktajiem izpildes termiņiem un noteikumiem, lai kontrolētu izpildes termiņus un savlaicīgi sniegtu nepieciešamās konsultācijas, skaidrojumus un aprēķinus Pasūtītājam. 
4.4. Konsultēt Pasūtītāju par projektēšanas un būvdarbu līguma ietvaros veicamo Darbu atbilstību Slēgta konkursa Tehniskajā specifikācijā noteiktajam, Pasūtītāja vajadzībām un budžetam, kā arī ierosināt nepieciešamos precizējumus/pieļaujamās izmaiņas.
4.5. Nodrošināt regulāru saziņu līguma izpildes laikā starp Pasūtītāju un projektēšanas un būvdarbu līgumā noteikto Darbu realizācijā iesaistītajiem pakalpojumu sniedzējiem/darbu veicējiem (juristi, projektētāji, finanšu eksperti, auditori u.c.), iepriekš informējot par to Pasūtītāju.
4.6. Identificēt novirzes/izmaiņas no Slēgta konkursa Tehniskās specifikācijas, standartiem un normatīviem aktiem un brīdināt Pasūtītāju par iespējamām sekām.
4.7. Sniegt informāciju Pasūtītajam par iespējamām izmaiņām projektēšanas norises plānotajā grafikā, budžetā, riskiem, vienlaikus sniedzot arī iespējamos problēmu risinājuma variantus.
4.8. Veikt regulāras Būvprojektu dokumentācijas pārbaudes, nekavējoties informēt Pasūtītāju par atklātajām tehniskajām neatbilstībām, risinājumu neatbilstību Slēgta konkursa Tehniskai specifikācijai, plānotajam budžetam. Izstrādāt un sniegt rekomendācijas trūkumu novēršanai.
4.9. Piedalīties iknedēļas projektēšanas sapulcēs un protokolēt tās, tikšanās ar projektēšanas pakalpojuma sniedzējiem, lai kontrolētu projektēšanas norisi.
4.10. Pēc Pasūtītāja pieprasījuma piedalīties sanāksmēs un informācijas un publicitātes pasākumos par Projekta īstenošanu.
4.11. Projektēšanas darbu laikā reizi mēnesī iesniegt atskaites par projektēšanas un būvdarbu līguma projektēšanas sadaļas izpildi, t.sk., laika grafika ievērošanu, tajā izmantoto risinājumu un to detalizācijas pakāpes, kā arī pielietoto materiālu atbilstību projektēšanas uzdevumam, budžetam, Slēgta konkursa Tehniskai specifikācijai un saistošajiem normatīvajiem aktiem par visām sadaļām. Izvērtēt pielietoto materiālu, iekārtu cenu (sniegt cenu salīdzinājumus), darba algu, mehānismu, pieskaitāmo izmaksu atbilstību uz izstrādes brīdi aktuālajām Latvijas tirgus cenām, būvdarbu apjomu sarakstu un materiālu specifikāciju atbilstību būvprojekta rasējumiem.
Pirms slēdziena sagatavošanas sadarbībā ar Būvuzņēmēja pārstāvi, apzināt plānotos projekta risinājumus, tehnoloģijas, materiālus un izvērtēt to atbilstību projektēšanas uzdevumam, budžetam, Atklāta konkursa Tehniskai specifikācijai, saistošajiem normatīvajiem aktiem un projekta finansētāju izvirzītajiem nosacījumiem. 
Ja plānotie risinājumi neatbilst Slēgta konkursa Tehniskās specifikācijas un projektēšanas un būvniecības līguma un tā pielikumos noteiktajam, nekavējoties rakstiski informēt Pasūtītāju, pamatojot savu viedokli un iesakot labāko risinājumu. 
4.12. Uzrauga atzinumi Pasūtītājam un Būvuzņēmējam sagatavojami 3 (trīs) darba dienu laikā pēc pieprasījuma saņemšanas no Pasūtītāja rakstiskā veidā (tai skaitā elektroniskā pasta sūtījuma veidā);
4.13. Par nepieciešamo dalību ārkārtas projektēšanas sapulcēs Uzraugs tiek informēts 3 (trīs) darba dienas pirms sapulces.

5. PAMATPRASĪBAS EKSPERTĪZES VEIKŠANAI
(izbūves un pārbūves Būvprojektiem)
5.1. Veikt ekspertīzi šādām Būvprojektu daļām:
5.1.1. AR (arhitektūras daļai);
5.1.2. BK (būvkonstrukciju daļai);
5.1.3. Ekonomiskajai daļai;
5.1.4. UPP (Ugunsdrošības pasākumu pārskatam) un citās būvprojekta daļās iekļautajiem ugunsdrošības risinājumiem atbilstoši ugunsdrošības pasākumu pārskatam;
5.1.5. DOP (darbu organizēšanas projektam);
5.1.6. Būvprojektu inženierrisinājumu ŪK (ūdensapgāde un kanalizācija) un AVK (apkure, ventilācija un gaisa kondicionēšana) daļām.
5.1.7. ESS daļu ekspertīze
5.1.8. EL daļai;
5.1.9. Energoefektivitātes aprēķina ekspertīze.
5.2. Sniegt izvērtējumu par Būvprojektu tehnisko risinājumu atbilstību būves būtiskajām prasībām (Būvniecības likuma 9.pants), Pasūtītāja Slēgta konkursa Tehniskās specifikācijas, normatīvo aktu un tehnisko noteikumu prasībām.
5.3. Izvērtēt Būvprojektos iekļauto risinājumu atbilstību konstruktīvajai noturībai un stabilitātei, kā arī ugunsdrošības, lietošanas drošības un vides pieejamības prasībām, t.sk. veikt būvkonstrukciju galveno konstruktīvo mezglu risinājumu un aprēķinu pārbaudi, pārbaudīt to detalizācijas pietiekamību rasējumos un atbilstību paredzētajām slodzēm.
5.4. Pārbaudīt Būvprojektu ekonomikas daļas satura atbilstību 2017.gada 3.maija MK noteikumos Nr.239 Noteikumi par Latvijas Būvnormatīvu LBN 501-17 “Būvizmaksu noteikšanas kārtība” noteiktajam.
5.5. Izvērtēt pielietoto materiālu, cenu, darba algu un mehānismu izmaksu atbilstību uz projektēšanas brīdi aktuālajām Latvijas tirgus cenām.
5.6. Izvērtēt darba un materiālu apjomu atbilstību Būvprojektu risinājumiem, noteikt, vai visi Būvprojektu risinājumi ir ietverti tāmēs un vai nav atšķirības starp darbu apjomiem un tāmēm.
5.7. Pārbaudīt, vai būvdarbu veikšanas process DOP (Darbu organizācijas projekta) ietvaros ir organizēts tādā veidā, lai netiktu traucēts ārstniecības un atbalsta darba process pieguļošajos funkcionējošajos korpusos, kā arī nav pārkāpti būvniecību reglamentējošie normatīvie akti, un nepastāv risks, ka risinājumus nevarētu saskaņot attiecīgajās instancēs normatīvajos aktos noteiktajā kārtībā.
5.8. Nepieciešamības gadījumā, veikt atkārtotu Būvprojekta ekspertīzi un pārliecināties, ka sākotnējā ekspertīzē konstatētās kļūdas un nepilnības ir novērstas un sniegt par to, attiecīgu ekspertīzes slēdzienu.
5.9. Sekot, lai atsevišķi Būvprojekta labojumi jebkurā sadaļā tiktu ievērtēti visās pārējās sadaļās, uz kurām labojumi attiecas.
5.10. Sekot, lai Būvprojekts atbilstu 2018.gada 28.augusta MK noteikumos Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana” noteiktajam, Slēgta konkursa Tehniskās specifikācijas un citiem projektam pievienotajiem projektēšanas uzsākšanai un veikšanai nepieciešamiem dokumentiem (piemēram, tehniskajiem noteikumiem).
5.11. Būvprojekta ekspertīzes atzinums/atzinumi jāizstrādā un jāapkopo ekspertīzes atzinumā/atzinumos, atbilstoši 2014.gada 19.augusta MK noteikumu Nr.500 “Vispārīgie būvnoteikumi” V nodaļas „Ekspertīze” prasībām un saskaņā ar 2014.gada 2.septembra MK noteikumu Nr.529 “Ēku būvnoteikumi” 6.4.sadaļas “Būvprojekta ekspertīze” prasībām.
5.12. Būvprojektu ekspertīzes atzinums/atzinumi Pasūtītājam nododams/nododami elektroniski, parakstītu ar drošu elektronisko parakstu un tā digitālā forma – pdf. formātā (ar parakstiem).
5.13. Ekspertīze veicama visā projekta laikā un ietver sākotnējo ekspertīzi, atkārtoto ekspertīzi (ja nepieciešams) un ekspertīzi būvdarbu laikā (ja nepieciešams), ievērojot šādus maksimālos termiņus:
5.13.1.  pirmreizējā ekspertīze – ne mazāk kā 2 nedēļas no projekta dokumentācijas pilna sastāva (vai atsevišķas sadaļas) iesniegšanas;
5.2.2. atkārtota ekspertīze (nepieciešamības gadījumā) pēc eksperta aizrādījumu novēršanas – ne ilgāk kā 2 nedēļas pēc visu labojumu iesniegšanas ekspertam.5.14. Normatīvajos aktos (Vispārīgo būvnoteikumu 61.punkts) noteiktajos gadījumos nodrošina būves ekspertīzi.

6. PAMATPRASĪBAS BŪVUZRAUDZĪBAS VEIKŠANAI
6.1. Uzņemoties būvuzraudzību, Izpildītājs paraksta saistību rakstu saskaņā ar Ministru kabineta noteikumiem Nr.500 „Vispārīgie būvnoteikumi” – turpmāk tekstā VBN.
6.2. Izpildītāja vispārīgie pienākumi:
6.2.1. katru nedēļu organizēt, vadīt un protokolēt Objekta būvdarbu gaitas apspriešanas sapulces, turpmāk – Būvsapulces, sapulču laiku iepriekš saskaņojot ar Pasūtītāju. Būvsapulcēs piedalās Būvuzņēmēja (tajā skaitā – autoruzrauga un Būvuzņēmēja apakšuzņēmēju), Pasūtītāja un citu pieaicināto būvniecības dalībnieku pārstāvji. Parakstītie sapulču protokoli ir saistoši visiem būvniecības dalībniekiem;
6.2.2. nodrošināt nepārtrauktu būvdarbu uzraudzību, tas ir - Izpildītāja pārstāvjiem atbilstoši objektā veicamajiem būvdarbiem jāatrodas uz vietas Objektā un jāveic būvuzraudzība visā būvdarbu izpildes laikā,. Ņemot vērā Stacionāra darba specifiku, būvdarbi iespējami ārpus Darba likumā noteiktā darba laika, tajā skaitā brīvdienās;
6.2.3. sniegt iespējamo problēmu risinājumus, nesaskaņu vai neskaidrības gadījumos starp Pasūtītāju un Būvuzņēmēju (tajā skaitā – autoruzraugu un Būvuzņēmēja apakšuzņēmējiem);
6.2.4. Izvērtēt un akceptēt Būvuzņēmēja (tajā skaitā – apakšuzņēmēju) iesniegtās tāmes, tajā skaitā atskaites periodā izpildīto darbu apjomu, būvizstrādājumu vienības izmaksas, ikmēneša izpildes, darbu veikšanas projektus, darbu veikšanas kalendāros grafikus un citus ar būvniecību saistītos dokumentus, seko līdzi autoruzraudzības procesam, piedalās neparedzamo būvdarbu un projekta risinājumu izmaiņu izvērtēšanā, un sagatavo par šiem jautājumiem ieteikumus un komentārus, informē un konsultē Pasūtītāju;
6.2.5. kopā ar Pasūtītāju piedalīties atbilžu sagatavošanā uz Būvuzņēmēja iesniegtiem tehniskiem jautājumiem.
6.3. Izpildītājam, saskaņā ar MK noteikumiem Nr.500 „Vispārīgie būvnoteikumi” un MK 2022. gada 5. jūlija noteikumiem Nr.419 “Noteikumi par publisko būvdarbu līgumos obligāti ietveramajiem noteikumiem un to saturu”, ir šādi un ne tikai, pienākumi:
6.3.1. izstrādāt būvuzraudzības plānu pirms būvdarbu uzsākšanas;
6.3.2. pārbaudīt, vai Būvuzņēmēja rīcībā ir būvdarbu veikšanai nepieciešamā dokumentācija;
6.3.3. iepazīties ar Pasūtītāja un Būvuzņēmēja un Būvuzņēmēju apakšuzņēmēju līguma nosacījumiem attiecībā uz būvdarbu apjomu un izpildi;
6.3.4. pārbaudīt, vai pirms būvdarbu uzsākšanas ir izpildīti visi būvdarbu sagatavošanas nosacījumi;
6.3.5. pārbaudīt būvdarbu secības un kvalitātes atbilstību Būvprojektiem, Darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
6.3.6. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību Būvprojektam;
6.3.7. ja tas ir nepieciešams, būvdarbu pieņemšanas un kvalitātes kontroles ietvaros veikt būvizstrādājumu testus, laboratoriski pārbaudot mehāniskās stiprības un noturības parametrus, kā arī veikt betona, metāla konstrukciju un to savienojošo elementu paraugu testēšanu laboratorijā;
6.3.8. pārbaudīt veikto būvdarbu apjomus; 
6.3.9. pārbaudīt Objektā izbūvēto konstrukciju un inženiersistēmu atbilstību Būvprojektu risinājumiem;
6.3.10. izdarīt ierakstus būvdarbu žurnālā, tai skaitā par Objekta pārbaudēs konstatētiem trūkumiem un būvdarbu vadītāja prombūtni;
6.3.11. ja tas ir nepieciešams, vai pēc Pasūtītāja pieprasījuma, veikt būvuzraudzības plānā noteikto būvdarbu fotofiksāciju;
6.3.12. ierasties būvlaukumā pēc autoruzrauga, Būvuzņēmēja, būvinspektora vai citas Rīgas valstspilsētas Pilsētas attīstības departamenta (būvvaldes) amatpersonas pirmā uzaicinājuma ārpus šīs Tehniskās specifikācijas 6.2.2.punktā noteiktā minimālā būvuzraudzības stundu skaita nedēļā;
6.3.13. piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt šo, un ne tikai, darbu izpildes kvalitāti;
6.3.14. pieņemt tikai tos darbus, kas izpildīti atbilstoši Būvprojektiem un normatīvajos aktos noteiktajām prasībām;
6.3.15. sagatavot Defektu (nepilnību) aktu par katra atskaites perioda (ikmēneša izpildes) finanšu dokumentos neatbilstoši norādītiem būvdarbu apjomiem vai būvdarbu izmaksām; šādi akti ir sastādāmi arī par būvdarbu garantijas laikā konstatētajiem defektiem (nepilnībām) un būvobjekta nodošanas un pieņemšanas aktā neatbilstoši norādītiem būvdarbu apjomiem vai būvdarbu izmaksām; 
6.3.16. kontrolēt būvdarbu žurnālā un autoruzraudzības žurnālā ierakstīto norādījumu izpildi;
6.3.17 ziņot Pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
6.3.18. nekavējoties informēt Pasūtītāja atbildīgos darbiniekus, ja Objektā ir konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, kā arī, ja nepieciešams, izsaukt Valsts ugunsdzēsības un glābšanas dienestu un citu speciālo dienestu pārstāvjus normatīvajos aktos noteiktajā kārtībā. Būvuzraugs savus rīkojumus un darbības ārkārtas situācijās koordinē un saskaņo ar atbildīgo būvdarbu vadītāju un Pasūtītāju;
6.3.19. sagatavot un iesniegt Rīgas valstspilsētas Pilsētas attīstības departamentā (būvvaldē) visus nepieciešamos dokumentus;
6.3.20. piedalīties Objekta pieņemšanā ekspluatācijā;
6.3.21. parakstīt apliecinājumu par būves gatavību ekspluatācijai, ja Objekts ir realizēts atbilstoši Būvprojektam, un ir izpildīti Vispārīgo būvnoteikumu 125.9. apakšpunktā noteiktajā kārtībā izteiktie būvuzrauga norādījumi. 
[bookmark: _Hlk131517281]6.3.22 Būvuzraudzības plānu izstrādāt ņemot vērā Būvniecības valsts kontroles biroja-BVKB izstrādātajām vadlīnijām Būvuzraudzības pakalpojumam - (Pielikums NrXXXX) norādot sekojošu minimālo informāciju:
· Vispārīgā informācija par projektu;
· [bookmark: _Hlk131584583]Būvuzraudzības veikšanas apraksts, t.sk dalība būvdarbu veicēja kvalitātes sistēmas un tajā paredzēto plānu un procedūru īstenošanā.;
· Būvuzraudzības komanda;
· Būvuzrauga plānotā noslodze katras būvuzraudzības jomas speciālistam;
· Atbildīgā Būvuzrauga pienākumi un atsevišķu jomu Būvuzraugu pienākumi;
· Nepieciešamās būvdarbu kvalitātes pārbaudes, to apjoms atbilstoši būvniecības iecerei un būvdarbu veicēja kvalitātes sistēmas un tajā paredzēto plānu un procedūru īstenošanā;
· Būvdarbu fiksācija un fotofiksācija;
· Dalība atsevišķu darba operāciju pieņemšanā, būvkonstrukciju, segto darbu un citu būvdarbu pieņemšanā; 
· Defektu fiksēšana;
· Materiālu skaņošana;
· Darbu veikšanas projekti un to saskaņošana;
· Iespējamo risku novērtējums būvdarbu laikā;
· Ikmēneša izpildes,  apjomu un samaksas  saskaņošana;
· Nodošanas procedūras (ekspluatācijā un Pasūtītājam);
· Būvuzraudzības atskaites.
6.3.23. Būvuzraugs precizē būvuzraudzības plānu atbilstoši darbu veikšanas projektam un iesniedz to institūcijā, kura veic būvdarbu kontroli. Būvuzraudzības plānu precizē, ja darbu veikšanas projektā izdarītās izmaiņas skar būvuzraudzības plānā ietvertos darbu posmus.
6.4. Izpildītāja pamatpienākumi:
6.4.1. patstāvīgi un regulāri apsekot būvi un veikt attiecīgus ierakstus būvdarbu žurnālā par būves pārbaudēs konstatētiem trūkumiem;
6.4.2.pārbaudīt un izvērtēt no Būvuzņēmēja saņemtos veikto būvdarbu izpildes aktus, akceptējot tos, vai pamatoti rakstveidā noraidīt 5 (piecu) darba dienu laikā no saņemšanas brīža, un par savu lēmumu, nekavējoties informēt Pasūtītāju;
6.4.3. kontrolēt būvdarbu izmaksu atbilstību Pasūtītāja apstiprinātajām izmaksu tāmēm;
6.4.4. piedalīties konstatēto defektu fiksācijā un fotofiksācijā, noformējot to rakstiski un parakstot attiecīgi sastādītu aktu;
6.4.5. īpašu uzmanību pievērst un regulāri veikt nepieciešamās pārbaudes veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar Būvuzņēmēju, par to iepriekš vienojoties ar Pasūtītāju, organizē nepieciešamās kvalitātes pārbaudes sertificētās laboratorijās, sagatavo atskaites un prezentē testu rezultātus Pasūtītājam;
6.4.6. uzraudzīt, lai Objektā būvdarbi tiktu veikti, nebojājot citu projektu ietvaros izbūvētās iekārtas un būvizstrādājumus, veicot visus nepieciešamos to aizsardzības (nosegšanas) darbus;
6.4.7. izpildīt Pasūtītāja norādījumus un ieteikumus ar nosacījumu, ka tie nav pretrunā ar Būvprojektu un Latvijas Republikā spēkā esošajiem normatīviem aktiem;
6.4.8. pieprasīt no Būvuzņēmēja būvuzraudzības procesā atklāto defektu, pārkāpumu vai atkāpju no Būvprojekta novēršanu, kā arī pieprasīt ievērot būvdarbu tāmes un spēkā esošos Latvijas būvnormatīvus, kā arī uzraudzīt atklāto defektu novēršanas izpildi;
6.4.9. kontrolēt un uzraudzīt būvdarbu veikšanas un finanšu grafikus, uzraudzīt, lai visi ar Būvprojektu realizāciju saistītie būvdarbi tiktu izpildīti atbilstoši noslēgtajam Būvuzņēmēja līgumam;
6.4.10. kontrolēt būvdarbu apjomu faktisko izpildi atbilstoši būvuzņēmēja sagatavotajiem ikmēneša būvdarbu izpildes pieņemšanas – nodošanas aktiem un apstiprina tos atbilstoši padarītajam būvdarbu apjomam;
6.4.11. pieļaut tikai Būvprojektos noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu un būvizstrādājumu pielietošanu, ja tiem ir nepieciešamās ražotāju un/vai piegādātāju deklarācijas un tehniskās pases;
6.4.12. sekot, lai Būvuzņēmējs iesniegtu Pasūtītājam saskaņošanai izvērstu kvalitātes kontroles plānu būvdarbu veikšanai;
6.4.13. kontrolēt, lai Būvuzņēmējs sagatavotu Objektā iebūvēto inženiersistēmu un iekārtu ražotāju ekspluatācijas instrukcijas, uzraudzīt, lai Būvuzņēmējs veiktu Pasūtītāja darbinieku, kas veiks inženiersistēmu tālāko ekspluatāciju, apmācības un to gaitu;
6.4.14. mēnesi pirms plānotās Objekta nodošanas ekspluatācijā sagatavot informāciju par Objekta gatavības statusu un sastādīt nepabeigto būvdarbu sarakstu, to izpildes grafiku  un veic tā kontroli līdz pilnīgai būvdarbu pabeigšanai un pieņemšanas – nodošanas akta parakstīšanai atbilstoši starp Būvuzņēmēju un Pasūtītāju noslēgtā līguma nosacījumiem.
[bookmark: _Hlk131517353]6.4.15. Nodrošināt veikto būvdarbu kvalitātes un apjomu pienācīgu pārbaudi un dokumentēšanu, ņemot vērā BVKB izstrādātajās vadlīnijas Būvuzraudzības pakalpojumam;
6.4.16. Veikt būvdarbu būvuzraudzību atbilstoši būvdarbu līgumam, tā pielikumiem, spēkā esošajiem normatīvajiem aktiem, BVKB izstrādātām vadlīnijām Būvuzraudzības pakalpojumam principiem, darba uzdevumam. 
[bookmark: _Hlk131518012]6.4.17. Pārskata periodā veiktās pārbaudes un kvalitātes kontroles pārbaudes sagalabājamas elektroniski, kā Kvalitātes kontroles akti. No Pasūtītāja tiek nodrošināta vienotā datu vide Trimble Connect.
6.4.18.Būvdarbus raksturojošie fotofiksācijas ar piesaisti darbu veidam un vietai būvlaukumā apraksta veidā;
6.4.19. Atskaitē iekļaut Objekta apmeklējumu datumus un objektā pavadītais laiku, pievienojot EDLUS (elektroniskā darba laika uzskaites sistēma) izdrukas ar stundu patēriņu objektā visiem būvuzraudzībā piesaistītajiem sertificētajiem  būvspeciālistiem, tai skaitā inženiersistēmu un citu jomu būvuzraugiem.
6.5. Izpildītājam ir šādas tiesības:
6.5.1. pieprasīt no Pasūtītāja un Būvuzņēmēja jebkuru Būvprojektu dokumentāciju, lai iegūtu precīzu pārskatu par būvdarbu gaitu un būvdarbu izpildi atbilstoši Būvprojektiem, un, ja nepieciešams, par būvdarbu izpildītāju kvalifikāciju;
6.5.2. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam;
6.5.3. ja konstatētas patvaļīgas atkāpes no Būvprojektiem vai netiek ievērots Latvijas būvnormatīvos noteiktais, kā arī darba aizsardzības, vides aizsardzības un ugunsdrošības regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
6.5.4. ierosināt Atklāta konkursa Nolikuma 3.4.3.2. noteikto speciālistu būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
6.5.5. vienpusēji atkāpties no būvuzraudzības līguma vai atteikties no pienākuma pildīšanas un rakstiski informēt par to attiecīgo būvvaldi vai Būvniecības valsts kontroles biroju, ja Pasūtītājs pieprasa veikt darbības, kas ir pretrunā ar būvniecības reglamentējošiem normatīvajiem aktiem;
6.5.6. informēt Pasūtītāju, autoruzraugu, Rīgas valstspilsētas Pilsētas attīstības departamentu (būvvaldi) vai Būvniecības valsts kontroles biroju, iesniedzot pamatojumu un detalizētus aprēķinus, ja Izpildītājam ir radušās pamatotas šaubas par Būvprojektos ietvertajiem tehniskajiem risinājumiem.

 7. ATBILDĪGĀ BŪVUZRAUGA PIENĀKUMI
7.1. Atbildīgais būvuzraugs vada / veic Objekta būvdarbu būvuzraudzību atbilstoši normatīvo aktu prasībām, tajā skaitā un ne tikai:
7.1.1. pārbauda, vai Būvuzņēmēja rīcībā ir būvdarbu veikšanai nepieciešamie Būvprojekti un cita nepieciešamā dokumentācija atbilstoši būvniecības likumdošanai;
7.1.2. nepieļauj būvdarbu uzsākšanu, ja nav iesniegta visa starp Pasūtītāju un Būvuzņēmēju noslēgtajā līgumā noteiktā apdrošināšanas dokumentācija, kā arī Būvatļaujā nav saņemtas visas būvdarbu uzsākšanai nepieciešamās atzīmes;
7.1.3. paraksta saistību rakstus;
7.1.4. iepazīstas un seko līdzi Būvprojektam un starp Pasūtītāju un Būvuzņēmēju noslēgtā līguma nosacījumu izpildei;
7.1.5. koordinē un vada būvuzraudzības izpildi un izpildei norīkotos darbiniekus. Organizē un vada būvuzraudzības darba vadības apspriedes. Nodrošina visu apspriežu protokolēšanu, protokolu kopiju izsniegšanu sapulces dalībniekiem un nodrošina protokolu uzglabāšanu Pasūtītāja norādītajā vienotajā datu vidē;
7.1.6. pārbauda un kontrolē būvdarbu tehnoloģiskos procesus, to secību, kvalitātes atbilstību būvnormatīvu prasībām un Būvprojektiem, kā arī darba drošību un ugunsdrošību reglamentējošiem normatīviem aktiem;
7.1.7. pārbauda un kontrolē būvdarbos izmantojamo būvizstrādājumu (materiālu, konstrukciju, tehnoloģisko iekārtu utml.) ražotāju (piegādātāju) izsniegtās atbilstības deklarācijas un tehniskās pases un to atbilstību Būvprojektam;
7.1.8. pārbauda un kontrolē izbūvēto konstrukciju un inženiersistēmu atbilstību Būvprojektam un savietojamībai;
7.1.9. pārbauda un ar parakstu apstiprina būvdarbu vadītāju ikdienas ierakstus būvdarbu žurnālā, kontrolē, vai ir atbilstoši aizpildītas visas būvdarbu žurnāla daļas, ieraksta norādījumus būvdarbu vadītājiem un veic atzīmes par norādījumu izpildi;
7.1.10. darbojas segto darbu un nozīmīgo konstrukciju pieņemšanas komisijā;
7.1.11. organizē materiālu paraugu nodošanu testēšanai neatkarīgā un akreditētā laboratorijā;
7.1.12. analizē pārbaužu rezultātus un nekavējoties rīkojas neatbilstošu rezultātu gadījumā, lai nepieļautu neatbilstošu materiālu iebūvēšanu objektā;
7.1.13. pieprasa no Būvuzņēmēja visu pirms iebūvēšanas saskaņojamo materiālu dokumentāciju, materiālu paraugus un apstiprina šo materiālu iebūvēšanu. Savlaicīgi un efektīvi kontrolē Būvprojektos konkrēti norādīto materiālu atbilstību Būvuzņēmēja reāli objektā piegādātajiem un iebūvētajiem materiāliem. Pieprasa veikto būvdarbu izpilddokumentācijas, pārbaužu protokolu, segto darbu aktu un citas nepieciešamās dokumentācijas savlaicīgu iesniegšanu, veic to pārbaudi un akceptēšanu;
7.1.14. pieprasa izbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību Būvprojektam;
7.1.15. ja Būvuzņēmējs piedāvā alternatīvu risinājumu būvizstrādājumiem un iekārtām, būvuzraugs izskata materiālu un iekārtu atbilstību, salīdzinot projektā paredzēto ar Būvuzņēmēja piedāvāto. 
7.1.6. piedalās Būvuzņēmēja darbu kvalitātes pārbaudēs. Ik dienu/periodiski, pārbauda Būvuzņēmēja izpildītā darba kvalitāti. Ja nepieciešams, veic savas pārbaudes, šaubu gadījumā organizējot attiecīgas, no Būvuzņēmēja neatkarīgas, kvalitātes pārbaudes;
7.1.7. veic kontroli pār Būvuzņēmēja darba kvalitātes, darbu izpildes termiņu, darba drošības, ugunsdrošības, elektrodrošības, vides un veselības aizsardzības prasību izpildi Objektā;
7.1.8. nodrošina tikai to darbu pieņemšanu, kas izpildīti atbilstoši Būvprojektam un Būvprojekta autoruzrauga papildinājumiem, un kuri iepriekš ir saskaņoti ar Pasūtītāju;
7.1.9. ziņo Pasūtītājam par būvniecību reglamentējošo normatīvo aktu pārkāpumiem būvniecības laikā.
7.1.20. veic būvizstrādājumu, aprīkojuma un iekārtu piegāžu apjomu pārbaudes;
7.1.21. seko līdzi autoruzraudzības procesiem, kontrolē izmaiņu saskaņošanas būvvaldē un ieviešanas kārtību Būvprojektos, kā arī to realizāciju Objektā; pēc nepieciešamības veic tehnisko risinājumu piedāvāšanu, izvērtēšanu;
7.1.22. būvdarbu plānošanas sapulcēs aktualizē visus būvdarbu realizācijas problemātiskos jautājumus, kā arī kontrolē to risināšanu, informē un konsultē Pasūtītāju;
7.1.23. veic regulāru Objekta darba drošības un ugunsdrošības apsekošanu un pārkāpumu gadījumā iesniedz Būvuzņēmējam rakstisku ziņojumu ar fiksētajiem pārkāpumiem, kuri nekavējoties ir novēršami;
7.1.24. būvdarbu laikā un pirms Objekta nodošanas ekspluatācijā uzrauga Būvuzņēmēja izpilddokumentācijas komplektēšanas gaitu, pārbauda Būvuzņēmēja sagatavotās izpilddokumentācijas atbilstību būvniecības likumdošanai, Būvprojektam un Rīgas pilsētas būvvaldes prasībām. Pēc nepieciešamības pieprasa Būvuzņēmējam veikt nepieciešamos papildinājumus vai korekcijas dokumentācijā; 
7.1.25. pārrauga un vada Būvobjektu nodošanas ekspluatācijā procesu, tajā skaitā, piedalās nepieciešamo dokumentu iesniegšanā atbildīgajām institūcijām.
7.2. Atbildīgais būvuzraugs koordinē un vada Būvuzņēmēja izpildīto būvdarbu defektu novēršanas uzraudzību būvdarbu un garantijas perioda laikā. Būvuzraugs pēc defektu novēršanas par to informē Pasūtītāju un piedalās šo novērsto defektu pieņemšanā kopīgi ar Pasūtītāju.
7.3. Būvuzraugam iepazīties, ņemt vērā un pildīt izvirzītās prasības PIP un kvalitātes prasībām Izpildītājam apvienotā projektē-būvē līguma ietvaros.
7.4. Pēc nepieciešamības veikt Objektam blakus esošo ēku monitoringu. 

8. ATBILDĪGĀ BŪVUZRAUGA PILNVARU IEROBEŽOJUMI
8.1. Būvuzraugs nav pilnvarots bez iepriekšējas saskaņošanas ar Pasūtītāju un bez attiecīga Pasūtītāja lēmuma:
8.1.1. apstiprināt jebkuras Būvprojektu izmaiņas, kā arī izmaiņas, kas maina būvdarbu apjomu un Būvprojekta risinājumu kvalitāti;
8.1.2. pagarināt būvdarbu veikšanas termiņu;
8.1.3. apstiprināt būvizstrādājumu vai darba izmaksu vienības cenu, būtiskus Būvprojekta un specifikāciju (tehnoloģiju, konstrukciju, materiālu) grozījumus;
8.1.4. apstiprināt ikmēneša izpildes aktos uzrādītos iegādātos, bet Objektā neiebūvētos būvizstrādājumus / iekārtas.

9. ATSKAITES
9.1. Izpildītājs sagatavo un iesniedz Pasūtītājam Būvprojekta izstrādes uzraudzības un būvuzraudzības izpildes atskaites, kā arī atskaites par Būvprojektu ekspertīzēs konstatēto un ekspertīzes slēdzienu. Uzskaitīto atskaišu forma iepriekš saskaņojama ar Pasūtītāju.
9.2. Atskaites un slēdzieni tiek sagatavoti un iesniegti šādā kārtībā:
9.2.1. Darbu uzsākšanas atskaiti iesniedz pirmajā mēnesī no darbu uzsākšanas. Atskaitē ietver:
9.2.1.1. uzraudzības darbu plānu, norādot iesaistītos, uzraugošos speciālistus katrā no darbu posmiem (veicot projektēšanas darbu uzraudzību, veicot būvprojekta ekspertīzi un veicot būvprojekta realizācijas būvdarbu uzraudzību), darba laika grafiku pa dienām atbilstoši Pasūtītāja izvirzītajām minimālajām prasībām uzraudzības laikam, 
9.2.1.2. būvdarbu kvalitātes kontroles plānu;
9.2.1.3. priekšlikumus protokolu formātam, materiālu apstiprināšanas formām (turpmāk tekstā – MAF), Fakta konstatācijas aktiem, u.c., ievērojot dokumentācijas apriti Būvuzņēmējs – Izpildītājs (uzraugs) – Pasūtītājs. 
9.2.2. Ikmēneša atskaiti (Progresa ziņojumu) iesniedz pēc Būvuzņēmēja ikmēneša izpilžu saņemšanas un izskatīšanas, līdz nākamā mēneša 10. datumam par iepriekšējo mēnesi. Atskaitē iekļaujama šāda informācija:
9.2.2.1. par atskaites periodā konstatētajiem kavējumiem, to iemesliem, plānotajiem pasākumiem kavējumu novēršanai;
9.2.2.2. atskaites perioda izpildes izvērtējums attiecībā pret plānoto (darbu izpildes laika grafiku, finanšu plūsmas grafiku);
9.2.2.3. atskaites periodā pieņemto nozīmīgo konstrukciju un segto darbu uzskaitījumu, norādot pārbaužu laikus un rezultātus u.c. būtisku informāciju;
9.2.3. Darbu pabeigšanas atskaiti iesniedz 14 dienu laikā pēc Būvdarbu vai to kārtu pieņemšanas ekspluatācijā. Atskaitē jāietver faktiskās būvdarbu izpildes un naudas plūsmas grafiks, būvprojekta un būvdarbu veicēja novērtējums, informācija par būvdarbu pieņemšanu ekspluatācijā, ieteikumi būvobjekta ekspluatācijai.
9.3. Atskaite, Izpildītāja parakstīta ar drošu elektronisko parakstu,  iesniedzama Pasūtītājam. 

10. SAPULCES
10.1. Sapulces (projektēšanas uzraudzības sapulce, būvuzraudzības sapulces, ekspertīzes sapulces u.c.) tiek organizētas visā Līguma izpildes laikā. 
10.2. Sapulces tiek sasauktas ne retāk kā vienu reizi nedēļā, ja vien Puses nav vienojušās par citu sapulču sasaukšanas kārtību. 
10.3. Būvuzrauga pienākums ir kvalitatīvi sagatavoties sapulcei, tajā skaitā pirms sapulces apzināt būtiskus apspriežamos jautājumus, kas Pasūtītājam iesniedzami rakstiskā veidā un savlaicīgi - vismaz 1 dienu pirms sapulces. 

11. DARBU IZPILDES UN KĀRTĪBAS NOSACĪJUMI STACIONĀRĀ 
11.1. Izpildītājs pieņem zināšanai un ievērībai, ka atsevišķas darbu zonas atrodas strādājošas veselības aprūpes iestādē. Izpildītājs ir atbildīgs, lai Būvuzņēmējs ievērotu šādas prasības, kas konkrētajā gadījumā attiecas uz darbu organizāciju un kultūru.
11.2.  Jebkuri darbi veicami tikai pēc tam, kad ir izstrādāts DVP (darbu veikšanas projekts) katram būvdarbu veidam atsevišķi un visiem Būvuzņēmēja līgumā iekļautajiem būvdarbiem  kopā. Gadījumā, ja vienlaicīgi, tiek plānots veikt vairākus būvdarbu veidus, DVP ir izstrādājams ar aprēķinu, ka netiek traucēta neviena no stacionāra funkcionālajām plūsmām.. DVP ir izstrādājami konsultējoties ar slimnīcas medicīnas personālu un atbildīgajiem tehniskajiem darbiniekiem.
11.3. Izpildītājam ir jāpārliecinās, ka DVP ir iekļauta šāda informācija: 
11.3.1. skaidrojošs apraksts par veicamajiem darbiem;
11.3.2. sagatavošanās darbu un būvdarbu apraksts;
11.3.3. darba drošības nosacījumu ievērošanas kārtība;
11.3.4. iesaistīto speciālistu saraksts;
11.3.5. aprīkojuma saraksts;
11.3.6. pagaidu tehnoloģisko konstrukciju apraksts;
11.3.7. darbu veikšanas kalendārais grafiks (norādot dienas, stundas (diena/ nakts);
11.3.8. būvdarbu situācijas plāns, atkritumu apsaimniekošanas nosacījumi.
11.4. Darbu veikšanas projekts ir saistošs būvniecības darbu veicējam visā līguma izpildes periodā. Ja radusies nepieciešamība to precizēt, tad darbu veicējam ir jāsagatavo grozījumi un/vai papildinājumi, kas saskaņojami ar Izpildītāju un Pasūtītāja pārstāvi.
11.5. Ņemot vērā, ka Objekts ir funkcionējošs Stacionārs, , lielformāta būvizstrādājumu piegāde, kā arī demontāžas materiālu izvešana no Objekta organizējama no rīta laikā līdz plkst. 7.30 un vakarā pēc plkst.17.00, vai brīvdienās, vai arī to ievešanas laiks atsevišķi saskaņojams ar Pasūtītāju.
11.6. Jebkura būvdarbu posma Darbu organizācija pirms darbu uzsākšanas saskaņojama ar Pasūtītāju. 

